Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DIHLOGO TŠE DINGWE TŠA INTHANETENG
Ke’ng Seo ke Swanetšego go se Tseba ka go Ngwalelana Melaetša?
Dihlatse tša Jehofa
Dilo tše di Lego Gona
Dikgatišo tše di Lego Gona
Ge morapedi wa Jehofa Modimo a wela mathateng, go tshwenyega ga Modimo ka yena go ka bonagala ka ditsela tše di fapafapanego. E nngwe ya tšona ke go thekgwa ka lerato ke Bakristegotee. * Jakobo 1:27 e re: “Mohuta wa borapedi bjo bo hlwekilego le bjo bo sa šilafalago ponong ya Modimo wa rena le Tate ke wo: Ke go babalela ditšhiwana le bahlologadi ditlaišegong tša bona.”
Bakriste ba pele ba be ba thušana. Ka mohlala, ge go be go boletšwe e sa le pele gore tlala e šoro e be e tla wela naga ya Judea, Bakriste ba motseng wa Siria wa Antiokia ba ile ba ikemišetša “go romela tirelo ya thušo go bana babo bona bao ba dulago Judea.” (Ditiro 11:28-30) Ka baka leo, Bakristegotee le bona ba bahloki ba ile ba hwetša dilo tšeo di nyakegago. Go nea mo ka go rata go ile gwa bontšha lerato la kgonthe la Bokriste.—1 Johane 3:18.
Go etša ge batho ba dimilione ba utolotše seo, bohlale bjo bo hwetšwago ka Beibeleng bo a hola e bile bo nea tlhahlo e di phalago tšohle. Diema 2:6, 7 e re: “Jehofa o nea bohlale; tsebo le temogo di tšwa molomong wa gagwe. O tla bolokela ba lokilego bohlale.” Ge batho ba tsoma bohlale bjo e bile ba bo diriša, ba a ikhola.
Na go na le bohlatse bja gore bohlale bja Beibele bo thuša bahloki?
“Bohlale bja Modimo bo hlatselwa go loka ka mafelelo a bjona.”—Mateo 11:19, “The New English Bible.”
Ge Sarah, yo e lego mma yo a se nago molekane wa Afrika Borwa, a be a welwa ke mathata, o ile a bontšhwa lerato la kgonthe la Bokriste ge ditho tša phuthego ya gabo di be di nea lapa la gagwe dijo tšeo di nyakegago le go le nametša dinamelwa. Ka morago, bana ba gagwe ba itše: “Re na le batswadi ba bantši ka phuthegong.”
Go ka anegwa diphihlelo tše dintši tše di swanago le tše. Tšona di re gopotša Diema 1:33, yeo e balegago ka gore: “Ge e le yo a ntheetšago, o tla dula a bolokegile.” Ruri seo ke therešo!
^ ser. 5 Dinageng tše dingwe, mmušo o thuša bahloki ka ditšhelete. Moo thušo yeo e sa hwetšagalego, meloko ya bao ba hlokago ke yona e rwalago boikarabelo bjoo.—1 Timotheo 5:3, 4, 16.
Go Phela ka Seo Motho a Nago le Sona—Kamoo go ka Dirwago ka Gona